open-index/open-wikipedia-markdown huggingface dataset:
Ture tekau

Ko ngā **Ture Tekau**, he rārangi whakahau; e ai ki te *[[Paipera]]*, nā te Atua aua ture i hōatu ki a Mohi i a ia e tū ana ki te tihi o te maunga o Hinai; he mea whakairo ki runga papa kōhatu. E rua aua papa. E pā ana aua whakahau ki ā te tangata mahi: ki ngā mahi o te whakapono, o te matatika hoki. He tino āhuatanga aua whakahau o te whakapono o ngā hūrai, o tō ngā karaitiana hoki. I tō te paipera reo hiperu, he עשרת הדברים (*Aseret ha-Dvarîm*) aua ture; ko te whakamāoritanga, he 'kupu'. 

E ahu mai ana ngā Ture Tekau''' i te Ekoruhe 20:2-17, i te Tiuteronomi 5:6-21 hoki.

### Te ture tuatahi
"Aua ētahi atua kē atu mou ki mua i ahau".

### Te ture tuarua

"Kei hanga koe i te whakapakoko mou, i tētahi ritenga rānei o ngā mea o te rangi i runga, o te whenua rānei i raro, o te wai rānei i raro i te whenua:

Kei koropiko koe ki ﻿ēnā mea, kei mahi rānei ki ﻿ēnā mea; ko Ihowa hoki ahau, ko tou Atua, he Atua hae, e mea ana i ngā hara o ngā matua kia tau iho ki ngā tamariki a te toru, te whā rā anō o ngā whakatupuranga o te hunga e kino ana ki ahau;

E whakaputa aroha ana hoki ki ngā mano, ki te hunga e aroha ana ki ahau, e whakarite ana i aku ture".

### Te ture tuatoru

* "Kei whakahuatia noatia e koe te ingoa o Ihowa, o tou Atua; e kore hoki a Ihowa e mea, he harakore te tangata e whakahua noa ana i tōna ingoa".

### Te ture tuawhā
* "Kia mahara ki te rā hapati, kia whakatapua. 
E ono ngā rā e mahi ai koe, e mea ai hoki i au mea katoa;

Tēnā ko te rā whitu, he hapati nō Ihowa, nō tou Atua: kaua e mahia tētahi mahi i reira e koe, e tau tama, e tau tamahine, e tau pononga tāne, e tau pononga wahine, e au kararehe hoki, me tou tangata kē i roto i ou tatau;

E ono hoki ngā rā i hanga ai e Ihowa te rangi, me te whenua, te moana, me ngā mea katoa i roto, a okioki ana i te rā whitu: nā reira i whakapaingia ai te rā hapati e Ihowa, a whakatapua ana".

### Te ture tuarima
* "Whakahonoretia tou papa me tou whaea; kia roa ai ou rā ki te whenua e homai nei e Ihowa, e tou Atua, ki a koe".

### Te ture tuaono
* "Kaua e patu".

### Te ture tuawhitu
* "Kaua e puremu".

### Te ture tuawaru
* "Kaua e tahae".

### Te ture tuaiwa
* Kaua e whakapae teka ki tou hoa.

### Te tekau o ngā ture
* "Kaua e hiahia ki te whare o tou hoa, kaua e hiahia ki te wahine a tou hoa, ki tana pononga tāne rānei, ki tana pononga wahine rānei, ki tana kau rānei, ki tana kaihe rānei, ki tētahi mea rānei a tou hoa".

I homai anō e ia ki a Mohi, i te mutunga o tana kōrero ki a ia i runga i Maunga Hinai, e rua ngā papa whakaaturanga, he papa kohatu, he mea tuhituhi nā te ringa o te Atua.

(Ekoruhe 20:1-17)
Whakapono Karaitiana

Ko te **Whakapono Karaitiana** he whakapono i ahu mai te Kawenata Hou o te *[[Paipera]]*. Ki tā te whakapono whakaaro, ko Ihu Karaiti te kaiwhakaora o te tangata.
Muturangi

Ki tā te whakapapa o Te Arawa Waka ko **Muturangi** te tamaiti o Ohomairangi i whānau mai i Hawaiki i mua rawa  i te hekenga mai ki Aotearoa nei.

He tino tohunga a Muturangi, i wanangahia ki te marae tapu i Vaitaha, ara hei hapai amorangi i te marae nei.

I a ia i kaukau ana ka tupono e ia tetehi wheketoro a takoto ana ki roto i te wai. Ka whangai ka ngungu hei hoa mona. 
Ka tupu kia rahi ake te wheke nei ara Te Wheke o Muturangi, na Muturangi i tono te wheke ki waho ki te mau ika a nana i whakahokia mai ki te tohunga nei kai ai.

Nā Muturangi ko Taungarangi, nā Taungarangi ko Tuamatua (ki etehi ko Atuamatua).

## Te Kawai Whakapapa
E ai ki etehi ehara kau tenei Wheke he momo ika noa iho, engari ko tetehi kaupapa nui kia toro atu nga kawai whakahekeheke o Muturangi ki nga topito o te Moananui a Kiwa, kia tataki ano i nga kawa o nga atua o Taputapuatea

## Te Kawa Tuangahuru
E ai ki etehi na Muturangi i karanga ki nga Tohunga me nga whakatere waka o nga moutere maha kia minemine mai ki Rangiatea kia whakatau i te matauranga kia whakatau i te kawa ma ratou nga Hekenga o Rangi, koia nei te Kawa Tuangahuru o te Whare Wananga ki Rangiatea. 

Ko Te Wheke o Muturangi te ahua o nga nga ara moana e kawe nei i nga waka e kawe i nga korero me nga reo o nga moutere maha huri noa i Rangiatea. 

I whanuitia te marae o Vaitaha ki rahi a ko Taputapuatea tera ko te putahi o nga ara moana ara nga kawai whakatoro o te Wheke o Muturangi. 

## Te Hekenga o Nga Waka
Kua rongo ano koe ki te mahi o Kupe nana i whai i te wheke o Muturangi kia patu. Anei ke tetehi korero tuturu mona.

Ko Toto tetehi rangatira ki Hawaiki, e rua ana tamahine ko Kuramarotini tera, ko Rongorongo tera.
I te wahinetanga o te tokorua nei ka karanga ia ki etehi tangata e toru kia hanga waka ma nga tamahine nei.
Ko nga tangata i puta penei mai ko Turi, Ko Hoturapa me Kupe he teina i a Hoturapa. Na ko te tikanga ka tohua nga tamahine nei ki te waka pai mana koia ka marena te tangata nana i hanga.
Ka tohua e Rongorongo te waka a Turi ko Aotea te ingoa katahi ka moea a Turi. 
Ka tohua e Kuramarotini te waka a Hoturapa a ka moea a Hoturapa.

Engari ko Kupe ka tino minaka ia ki a Kura marotini a ka puta tetehi whakatau kohuru ki a ia. 
Katahi ka tonoa ki a Hoturapa kia haere tahi raua ki waho ki te hiika. Na kei tawhiti atu ka karanga ki a Hoturapa kua ruku ki raro kia tika i te punga. Ka ruku wai a Hoturapa katahi a Kupe e motu i te taura a ka hoki te waka ki uta kia ia anake ki runga kei raro tonu a Hoturapa.

Ko tona kia te whanau a Hoturapa akua ngaro te koroheke ra, kua mate. Katahi ia ka moea a Kuramarotini te poaru a Hoturapa.

Engari ia ka kauhow atu a Hoturapa ki uta ki te tahi o tona whanunga a Muturangi a ka whakapaoho atu ki te mahi kohuru a Kupe.

I rongo a Kupe katahi ka puta te whakaaro ki a ia kia rere tona waka ko Matawhaorua. Ko Ngahue me te waka Tawhirirangi tetehi atu e kau ana ki tona taha
Na tetehi tokurua no Muturangi i whai atu i a ia ka roa ka penei te whaiwhai o nga waka i kawea e nga kawai whakatoro o te Wheke o Muturangi. 

Ma penei ka kite a Kupe i Aoteroa nei
Rukai

Ko ***Rukai***' (reo Rukai: Drekay, reo Hainamana: 魯凱族) te ingoa o tētahi o ngā iwi tāngata whenua o Taiwana.

## Hoto ki waho
*Taiwan Aboriginal Culture Park - Rukai
*Central Bank of China - Rukai banknote
Waiorongomai

Ko **Waiorongomai** he awa kei te taha whakatetonga o Te Aroha maunga. I reira, i ngā wā o mua, ka tū te whawhai a Ngāti Raukawa ki a Ngāti Kōpirimau. Ka haere te teretere a Ngāti Raukawa kia kite i taua iwi nei i a Ngāti Kōpirimau i Hauraki, he mea taua haere, he tiki i tētahi o ā rātou wāhine i tahuti ki Te Aroha.  Tae atu taua ope nei, ka tunga e Ngāti Kōpirimau kia kōhurutia rātou.  Ka tukutukua ngā haere e te tangata whenua ki Ōhinemuri, me ngā kainga katoa o Hauraki, kia hui mai ngā tāngata o reira kia kohurutia te iwi nui nei a Ngāti Raukawa.
	Kīhai taua tunga kohuru nei i ngaro i a Ngāti Raukawa, a, ka huihui puku rātou, ka rapurapu tikanga e kore ai rātou e mate.  A, ka mea rātou me tū e rātou ki te haka, ki te kanikani, kia wherea ai ngā whakaaro a Ngāti Kōpirimau.  Ka mau a Ngāti Raukawa ki a rātou weweru papai, ka tiketike i a rātou mahunga, here ai ki te aute, ka tia ai ki te tuki, a ka titoa ngā kupu e rātou mō tā rātou haka.
	Anō ka oti te whakapai a te iwi nei a Ngāti Raukawa i a rātou, turituri ana te marae; a, ka rongo a Ngāti Kōpirimau i te ngahau a taua iwi ka tu nei ka haka.  Ka hui katoa mai rātou, ki te kite i te haka.
	Ka tū te iwi nei ka haka, koia nei ngā kupu o tā rātou haka:

:*Puhi kura, puhi kura*,
:*Puhi kura, puhi kākā*
:*Ka whakatautapa ki Kāwhia*
:*E huakina, huakina*,
:*Hōmai rā to whiri kaha*
:*Toro kaha, kia wetewetea*
:*Ā tē, ā tā, ā tau!*

Ka pai te iwi o Hauraki ki te haka a Ngāti Raukawa, a ka unga kia haka anō, ka tū anō te iwi nei, ka haka anō, ko ngā patu a te iwi e haka nei kei roto i a rātou e huna ana a i meinga hoki rātou kia kōhurutia e Hauraki.  Ka hokia nei te mate mō Hauraki.  Ka tae ngā kupu o te haka ki te kupu rā “Ā tē, ā tā, ā tau”, ka oho te kapa haka nei, ka whiua te patu ki ērā e noho whakarongo rā o Hauraki.  Ka patua te tāne, i te patu.  Kore hoki ā rātou mate noa.
	A ka poto ērā te patu, ka whakaraua ngā wahine.  Ko ngā tupapaku whiua atu ki te awa tere ai.  Ka haere a Ngāti Raukawa, ka haere ki tana kāinga.
	Ka tae ake ngā huanga o ēnei kua mate nei rokohanga mai e mānu ana i roto i te awa, a kīhai noa ake i whai ngoi aru i taua iwi.  Ko te tino tangata o Hauraki i mate ko Titipa.

## Tirohia hoki
*Te Aroha
Tsou

Ko **Tsou** (ki ētahi *Cou*) te ingoa o tētahi o ngā tāngata whenua o Taiwana. 

## Hoto ki waho
*Tsou (Reo Pākehā)
Ihu Karaiti

Ko **Ihu Karaiti** (8-2 BC– 29-36 AD), arā **Ihu o Nahareta**, te tino tangata o te Whakapono Karaitiana. Kei te Kawenata Hou ngā kōrero mōna.
Ihu

Ko te **ihu** he whēkau waenga o te nohi i te upoko. Ka mahia tēnei whēkau mō te pihongi ki ngā hau me te whakangā o te hā.

## Ngā tohutoro
Reo Tahiti

Ko te **reo Tahiti** (te reo Mā‘ohi) te reo e kōrerongia ana i runga i te motu o Tahiti, he wāhanga o Porinīhia Wīwī. Nō te mea hoki kua riro tēnei motu hei pokapū matua mō ngā motu kē o Porinīhia Wīwī, e whakamahia ana tēnei ingoa e ngā tauiwi me te kāwanatanga o Wīwī ki te kōrero mō ngā reo e rima e kōrerongia ana e ngā tāngata whenua o ngēnei motu. He tino whanaunga te reo Tahiti ki te reo Māori. E mōhiotia whānuitia te kōrero mō te taenga mai o Kāpene Kuki ki Aotearoa. Ko tētahi rangatira nō Tahiti i runga i tana kaipuke, ko Tupaea tērā; tāna mahi he kōrero ki ngā Māori o Aotearoa nei i roto i te reo Tahiti: mārama noa tana reo ki a rātou, kāore i tino uaua te whakarongo mai, whakarongo atu.

Kāore anō tēnei reo kia whakamōhiotia hei reo motuhake, otirā, kua karangahia kētia tēnei reo hei "reo-ā-iwi". E ai ki te ture o Wīwī, ko te reo Wīwī anake te reo e tiakina ana i raro i te maru o te ture.

Ko ngā ingoa tika o ngā reo Porinīhia e kōrerongia ana i roto i a Porīnihia Wīwī ko te reo Tahiti, ko te reo Enana, te reo Tuamotu, te reo Mangareva me te reo Tuhaapae

## Pūnaha tātaki kupu
14 ngā reta o te arapū Tahiti. Ka whakaaturia ngā reta me ngā oro ki Te Arapū Oromotu Tāwāhi.

Ka tuhia ngā oropuare roa ki ngā tohutō.

## Oromotu

* Ka whakahuatia te /iho/ hei [iço] i ngā kupu katoa.

## Wetereo

* Ka taea te tāpiri te “mau” ki muri, kia whakatakitinitia te tūingoa, e whai ake rā.

Ko te “faʻa-”, ko te “haʻa-” hoki ngā kūmua pūtake. Ka whakamahia tētahi mō ia kupu.
Hinemoana Baker

Ko **Hinemoana Baker**  he kaituhi nō Ngāi Tahu, nō Ngāti Raukawa, nō Ngāti Toa, nō Te Āti Awa.

## Hoto ki waho
*www.hinemoana.co.nz (reo Pākehā)
Katowice

Ko **Katowice** (whakahuatanga:   he tāone nui o Pōrana, tētahi o ngā tāone mātua o te takiwā o Hirehia ki te Tonga (Upper Silesia) i Pōrana, i ngā taha o te awa Kłodnica me te awa Rawa.

Nō te tau 1999, ka whakatūria a Katowice hei tāone mātua o te rohe poti o Hirehia. Ko Katowihi te tāone nui o te Takiwā Ahumahi o Hirehia ki te Tonga. Ko 321,163 te nui o tana taupori, engari te nui o te taupori o ngā wāhanga katoa o te tāone he **3,487,000** i te 2004.

## Kōrero nehe
Ko te takiwā o Katowice he wāhi i nohoia ai e ngā Hirehiana nō mua noa atu. I ahu mai ōna rangatira tuatahi i te whānau Piast, he whānau pōrana o Hirehia. Nō te whakangarongarotanga o taua whānau, ka hurihia ki raro i te mana o te whānau Hapsburg. Ka whakatūria tonutia te tāone i tērā atu rautau, i te wā i whakatakaina ai te rohe i runga i te Kīngitanga o Peruhia. Ka whakaingoatia a Katowice hei tāone nui i te tau 1865. Ko te nuinga o ngā tāngata kainoho he Tiamana, he Hirehiana, he Hūrai, he Pōrana. Nō te 1918 ki te 1921, ka noho a Katowice i runga i te mana Whenua Tū Wehe Tuarua o Pōrana. Kātahi ka wehea te whenua e tētahi komihana o ngā taua haumi, ā, i waiho a Katowice ki te taha pōrana i runga anō i tōna ake mana motuhake.
Whare Tiriti

Kei Aotearoa, e tohu atu ana te **Whare Tiriti** ki te whare o te reineti Pākehā, o Thomas Busby. Ko te Tiriti o Waitangi, ko te pukapuka i whakapūmautia rā te whenua maru Pākehā o Aotearoa, ā, i hainatia rā i te pae o te Whare Tiriti, 6 o Hui Tānguru, 1840. Ā muri iho i whakamahia nō ngā mahi ahuwhenua, e pupuru ana i te hei, ā, ka pakaru haere. Otirā, ka whakapaingia tonutia i te tau 1940 nō te rautau o te hainatanga tuatahi, ā, kua whakauru ki roto i te whakamaharatanga o te motu ki Waitangi.

Kei Hapani, he whare tiriti i hangā, ā, i whakawāhia hoki, i Yokohama, hei wāhi nō te whakawhitiwhiti kōrero, hei wāhi hainatanga hoki nō te Tiriti o Kanagawa (The Treaty of Amity and Friendship), ā, i hainatia i te  31 o ngā rā o Poutūterangi, i te tau 1854, ā, i whakapūmautia rā i "tētehi tatau pounamu" i waengarahi i Amerika, i Hapani. Ka arataki atu rā taua tiriti ki te Tiriti Harris i wete ai te hokohokotanga-ā-pākihi i waengarahi i ngā whenua e rua, nō te mea, i whakawhirinaki atu rā i te kaha o te tangata whaimana, ko tō Commodore Perry kaipuke pupuhi.

Te āhua nei, he "Whare Tiriti" i ngētehi atu wāhi puta noa i te ao, he ōrite pea te nui. 

## Hoto ki waho
*mō ngā raruraru i te whare tiriti
Mātāpunenga

He **mātāpunenga** he pukapuka kohikohinga mātauranga. Ko ētahi o ngā mātāpunenga rongonui ko te Encyclopedia Brittanica, ko te Encyclopedia Americana. Ko 'mātāpunenga' he kupu nā te Taura Whiri i te Reo Māori nō tō rātou papakupu kupu hou, nō Te Matatiki. I ēnei wā, ka taea te kohikohi mātauranga ki runga ki te ipurangi, ki tētahi paetukutuku pēnei i te Wikipedia Māori nei. 

## Ingoa atu
*Papa mātauranga whānui
*Pukapuka taki mātauranga

## Kupu tautoko


## Tohutoro
*Māori Language Commission, Te Taura Whiri i te Reo Māori, *Te Matataki: Contemporary Māori Words*. Oxford University Press: Auckland, 1996.
Hotunui

Ko **Hotunui** he tupuna nō ngā iwi o Hauraki.

## Kōrero mōna
E ai ki tā Hoani Nahe whakatakoto i ngā kōrero tuku iho o Hauraki, ko Hotunui te tino tangata o runga i a Tainui waka. Kei Kāwhia kē tana kāinga tuatahi. Ka moe a Hotunui i te wahine, i te tamāhine a Māhanga. Ko Māhanga nō ngā waka o mua atu i a Tainui mā. Ka hapū te wahine a te tangata rā a Hotunui, ka tūāhu te tangata rā i tāna māra, hei māra kūmara māna. I reira anō ka pau te hāpoki kūmara a Māhanga, a te hungawai a Hotunui, i te tangata te tāhae. Nei koa, ko ngā waewae o Hotunui he piko te koromatua. Ka titiro te tangata rā a Māhanga i ngā waewae o ngā tāngata i tāhaetia ai tana hāpoki. Kāore i tino mōhiotia e ia. Kotahi te wae i mōhiotia e ia, ko tō Hotunui. He tangata haere noa iho ia, kāore ia i mōhio kua tāhaetia te hāpoki kūmara a tana hungawai. Ko te hunga nā rātou i tāhae kāore i tino tika tā rātou takahanga i te oneone, kei mau te āhua o ā rātou waewae ki reira, kei mōhiotia ko rātou te kaitāhae. I te kitenga anō o Māhanga i ngā waewae o Hotunui e āhua ana i runga i te oneone i te taha o tana hāpoki kūmara, ka mea ia nā Hotunui i tāhae tana hāpoki kūmara. Ka whakapaea a Hotunui he tāhae kai, ka whakakāhore atu te tangata rā. Hei aha mā Māhanga, mea tonu mai, ‘Nāu anō i tāhae taku hāpoki kūmara.’

## Te take i haere ai ia ki Hauraki
Ka whakamā te tangata rā ki tā rāua ngangare ko tana hungawai. Ka mea te tangata rā ki te haere noa atu, ka kī atu te tangata rā ki tāna wahine e hapū rā, ‘E muri e whānau tō tamaiti, waiho te ingoa i a Marutūāhu, i tāku māra i tūāhu kau nei au, kāore nei i whakatōkia ki te kūmara. Ka haere nei au ki taku haere noa atu.’ Ka mea mai te wahine rā ki a Hotunui, ‘Ko whea tāu whenua ka haere nā?’ 
:‘Ko Hauraki.’ 
:‘Kua kite koe i taua whenua?’ 
:‘Kua kite au i nā reira mai te hoenga mai o taku waka o Tainui.’
Ka haere te heke o te tangata rā o Hotunui. Haere ake te heke rā, hokorima. Ka ahu te haere ki Hauraki, puta atu ki Wharekawa, rokohanga mai he tangata anō tō tērā whenua, ko Uri-o-pou te ingoa o tērā iwi.
Ka noho te heke o Hotunui ki tētehi o ngā pā o taua whenua nei o Wharekawa, ki Whakatīwai. Te rangatira o tērā whenua katoa, o tērā iwi hoki, ko Ruahiore. Ka noho taurekareka te heke o Hotunui ki tērā wāhi. Ko te taurekareka tēnei o Hotu, ka whiwhi i te kupenga, i te roi, i te pōhue, ka murua; te mea iti, te mea rahi a Hotu, he muru kau nā tērā iwi, nā Uri-o-pou. Ko te roanga o te kōrero e pā ana ki ngā mahi a Marutūāhu.

## Tirohia hoki
*Hotunui (whare)

## Tohutoro
*Hoani Nahe, tuhinga-ā-ringa, Auckland City Library, NZMSS 713: 25-34, (1860).
Reo Kōrea

Ko te **reo Kōrea** (**한국어**, *Hangeul*; **한국말**, *Hangukmal*; **조선말**, *Chosŏnmal*) te reo a ngā whenua o Kōrea-ki-te-tonga, me Kōrea-ki-te-raki.

## Hoto ki waho
* Learning to Speak Korean
* Omniglot
Hotunui (whare)

Ko **Hotunui** he whare nō Ngāti Maru, he iwi o Te Ika-a-Māui, Aotearoa. 

## I whakatūria i te 1878
Nā Wēpiha Apanui rāua ko tōna matua ko Apanui Te Hāmaiwaho te whare nei i whakairo. Nō te tau 1878 ka oti te hanga o Hotunui, hei takoha mō te mārena o Mereana, te tuahine a Wēpiha ki a Wīrope Hōterene Taipari, tētahi o ngā rangatira o Ngāti Maru. Kei te Whare Pupuri Taonga i Tāmaki-makau-rau te whare ināianei. Ko Hotunui, tupuna o Ngāti Maru, te pūtake o te ingoa o te whare nei.

He nui tonu ngā rākau i whakairohia mai i Whakatāne. He nui, he rahi tonu te tira o Ngāti Awa i haere ki Pārāwai ki te hanga i te whare, 70 rātou. Nā taua tira i mau atu ngā rākau whakairo ki reira.

I ngā tau 1920, kua āhua kino haere te tū o te whare. Nō te 7 Poutū-te-rangi 1925 ka tū te hui ki Pārāwai. Ka tae mai ngā iwi o Hauraki, ka tae mai hoki te kaiwhakahaere o te Whare Pupuri Taonga o Tāmaki Makaurau, a Gilbert Archey; i reira hoki a Eruini Heina Taipari, tama a Wīrope Taipari. Ko te whakatau o te hui, kia tukua te whare mā te Whare Taonga e tiaki mō ngā whakatupuranga kei te heke.

## Tohutoro
*Angela Ballara, *Taipari, Eruini Heina 1889/1890? - 1956*  Dictionary of New Zealand Biography, updated 7.4.2006. URL: https://web.archive.org/web/20100604221640/http://www.dnzb.govt.nz/
*Layne Harvey, 'Ngāti Awa', *Te Ara - the Encyclopedia of New Zealand*, updated 3-Apr-2006. URL: www.TeAra.govt.nz/NewZealanders/MaoriNewZealanders/NgatiAwa/mi
*Hirini Moko Mead, 'Apanui, Wēpiha', *Ngā Tāngata Taumata Rau 1870-1900*. Wellington: Te Tari Taiwhenua, Bridget Williams Books, 1994:1-3.
*Hoani Nahe, tuhinga-ā-ringa, Auckland City Library, NZMSS 713: 25-34, (1860).
Wēpiha Apanui

Ko **Wēpiha Apanui** he tohunga whakairo nō Ngāti Awa, Whakatāne. He tama ia nā Apanui Te Hāmaiwaho rāua ko Mīria Tārei nō Ngāti Awa. Kāore e tino mōhiotia te tau i whānau ai ia. Nā Wēpiha rāua ko tana matua tāne ko Apanui te wharenui a Hotunui i whakairo i te 1878.

I tupu ake ia ki ngā mahi a te rangitira, pēnei i te whakairo. E rua ngā whare whakairo nāna i āwhina te whakairo, te hanga. Ko Mataatua tētahi, ko Hotunui tētahi. Ka whakatuwheratia a Mataatua i te 8 o Poutū-te-rangi 1875. Ko Hotunui i mahia hei taonga tuku ki te tuahine o Wēpiha, ki a Mereana rāua ko tōna hoa rangatira a Wīrope Hōterene Taipari, he rangatira nō roto o Ngāti Maru o Hauraki. Ko te mea mīharo ko te waihanga i ēnei whare ataahua e rua i te wā tonu e pēhia ana a Ngāti Awa e ngā raruraru o aua tau.

He tangata kaha hoki a Wēpiha ki te whai i te mahi runanga i muri i te whakatūnga nā Hōri Kerei i te Ture Runanga i ngā tau i muri i te 1860. I Whakatāne tonu, koia tētahi o ngā rangatira o te Runanga o Te Horo, tētahi o ngā runanga o Ngāti Awa. E kīa ana hoki koia tētahi i huri ki te whakapono Hauhau.

Nō te 2 o Poutū-te-rangi 1865, ka patua a Te Wākana e ngā Hauhau, ā, ka tīmata ngā raruraru ki a Ngāti Awa. Nā Wēpiha i tuhi he reta ki a Tā Hori Kerei ki te mea atu kāore a Ngāti Awa i whakauru atu ki aua mahi; nō Te Whakatōhea kē te hē. Nā ngā rangatira o Whakatāne te reta i haina, tae noa ki ngā rangatira o Ngāti Pūkeko. I muri noa atu, ka haina a Wēpiha i tētahi reta anō a Ngāti Awa, me te pānui kei roto kia mōhio ai a Te Arawa kua rāhuitia ngā whenua o Ngāti Awa. Ko te āhua nei, kua mōhio a Ngāti Awa e whakatika ana a Te Arawa ki te whakaeke ki ō rātou whenua i raro i te maru o te Kāwanatanga. 

Ka mate a Wēpiha i te tau 1880. Engari, e tū tonu aua whare hei maumaharatanga mōna, tae noa ki ēnei rā.

## Ingoa atu
*Wēpiha Te Mautaranui

## Herenga whakapapa
*Ngāti Awa
*Te Whānau-a-Apanui
*Ngāti Hokopū, Whakatāne
*Ngāti Wharepāia, Whakatāne

## Tohutoro
*Layne Harvey, 'Ngāti Awa', *Te Ara - the Encyclopedia of New Zealand*, updated 3-Apr-2006. URL: www.TeAra.govt.nz/NewZealanders/MaoriNewZealanders/NgatiAwa/mi
*Hirini Moko Mead, 'Apanui, Wēpiha', Ngā Tāngata Taumata Rau 1870-1900. Wellington: Te Tari Taiwhenua, Bridget Williams Books, 1994:1-3.
*Hoani Nahe, tuhinga-ā-ringa, Auckland City Library, NZMSS 713: 25-34, (1860).
Wīrope Hōterene Taipari

Ko **Wīrope Hōterene Taipari** he rangatira nō roto o Ngāti Maru, Hauraki. Ko te wharenui a Hotunui i mahia hei taonga tuku ki a Wīrope rāua ko tōna hoa rangatira a Mereana Mokomoko, he wahine rangatira nō roto o Ngāti Awa o Whakatāne. Ko Wīrope te tama a Te Hōterene Taipari.

## Ingoa atu
*Hauāuru Tikapa Taipari

## Tirohia hoki
*Hoani Nahe

## Tohutoro
*A. Ballara *Taipari, Eruini Heina 1889/1890? - 1956*  Dictionary of New Zealand Biography, URL: https://web.archive.org/web/20100604221640/http://www.dnzb.govt.nz/
*Layne Harvey, 'Ngāti Awa', *Te Ara - the Encyclopedia of New Zealand*, updated 3-Apr-2006. URL: www.TeAra.govt.nz/NewZealanders/MaoriNewZealanders/NgatiAwa/mi
*Hirini Moko Mead, 'Apanui, Wēpiha', Ngā Tāngata Taumata Rau 1870-1900. Wellington: Te Tari Taiwhenua, Bridget Williams Books, 1994:1-3.
Pārāwai

He kāinga a **Pārāwai** kei te taha whaka-te-tonga o Hōterene (Te Tēmu), Hauraki. I ēnei rā, hei moka tāone a Pārāwai ki Te Tēmu. I Pārāwai, mai i te tau 1878, i tū te wharenui whakairo ataatua a Hotunui, ki te marae o Wīrope Hōterene Taipari. I nāianei kei roto i te Whare Pupuri Taonga o Tāmaki Makaurau taua whare e tū ana.

## Tohutoro
*Layne Harvey, 'Ngāti Awa', *Te Ara - the Encyclopedia of New Zealand*, updated 3-Apr-2006. URL: www.TeAra.govt.nz/NewZealanders/MaoriNewZealanders/NgatiAwa/mi
*Hirini Moko Mead, 'Apanui, Wēpiha', Ngā Tāngata Taumata Rau 1870-1900. Wellington: Te Tari Taiwhenua, Bridget Williams Books, 1994:1-3.
Ruatāne

Ko **Ruatāne** te tino rangatira o te iwi patupaiarehe, mai i Te Aroha, tae noa ki Moehau. E ai ki ngā kōrero o ngā rā o neherā, ka nohoia a Te Aroha maunga e te patupaiarehe, he tokomaha rawa ō rātou pā i ngā tihi maunga.  Ka puta mai ngā patupaiarehe nei i te pō, i ngā rā kōnehunehu rānei.  Nā, i tētahi rā, ka haere tētahi wahine Māori ki roto ki te ngāherehere, kimi ai i te hua tawa.  Ka kimi, ka piki, ka kake.  Haere tonu ā, piki tonu te wahine nei i roto i te ngāherehere.  Ka piki, ka kake, ā, kāhore ia i te mōhio kua tae ia ki tētahi wāhi i rāhuitia rā e ngā patupaiarehe.  Ka rangona e ia te kōauau e tangi mai ana.  Nā Ruatāne taua waiata kohinu wahine. Ka kitea e Ruatāne te wahine nei i te wāhi tapu rā, ka mauria mai ki tōna kāinga, i te tihi tonu o te maunga.  Ka moea tonutia, ā, ka puta mai ngā uri.  Nā konei i kīa ai e ngā kaumātua, i heke iho ētahi o ngā tātai rangatira o Hauraki i te patupaiarehe.

## Tirohia hoki
*Te Aroha
Te Waharoa

Ko **Te Waharoa** (?-1838) he rangatira no Ngāti Hauā.

## Tirohia hoki
*Wiremu Tāmihana Tarapīpipi Te Waharoa

## Tohutoro
*A. Ballara et al., 'Te Waharoa', *Ngā Tāngata Taumata Rau 1760-1869*. Wellington: Te Tari Taiwhenua, Allen & Unwin, 1990:317-319.
Wiremu Tāmihana

Ko **Wiremu Tāmihana Tarapīpipi Te Waharoa** (?-1866) he rangatira nō Ngāti Hauā.

## Ingoa atu
*Wiremu Tāmihana (William Thompson)

## Tirohia hoki
*Te Waharoa

## Tohutoro
*A. Ballara et al., 'Te Waharoa, Wiremu Tāmihana Tarapīpipi', Ngā Tāngata Taumata Rau 1760-1869. Wellington: Te Tari Taiwhenua, Allen & Unwin, 1990:319-324.
Hoani Nahe

Ko **Hoani Nahe** (1834?-1894) he pūkorero, he kaitōrangapū nō roto o ngā tātai rangatira o Hauraki. E taea ana e ia te whakaheke i a ia anō i ngā tama tokorima o Marutūāhu.

Nō te wā tonu i whānau mai ia, ka whakatū te teihana o ngā mihinare ki Pārāwai. Ko ngā tāngata i whai wāhi ki te ako i a ia i a ia e tamariki ana, ko Te Pirihi (James Preece), te mihinare, me Wiremu Turipona, tētahi o ngā minita Māori. I haere hoki a Hoani ki te kura a W.C. Dudley, he minita anō. Nō te 1852 ko tana haerenga ki te Kāreti o Hoani Te Kaikauwhau i Tāmaki-makau-rau. Nā te taumaha pea o ngā tikanga ako , ka oma. Engari ka tīkina e Pihopa Herewini i runga i tana kaha hiahia kia noho a Hoani hei pononga mā te Hāhi. Ahakoa tana kaha ki te mahi, ka noho tonu a Hoani hei reimana. 

I ngā tau mai i 1850, ka tīmata tana mahi kohikohi i ngā kōrero tuku iho me ngā whakapapa o Hauraki. He nui ōna tuhinga i tāia ki ngā pukapuka a te Pākehā, pērā i te *Journal of the Polynesian Society* me ngā pukapuka a Hoani Waiti. Engari, kāhore i pai ki a Nahe ngā mahi whakarerekē a Waiti i āna kōrero, me te whakauruuru i ngā kōrero a ētahi kē ki āna; ka puta ana amuamu ki a Te Mete (S. Percy Smith) i āna reta.

I te tau 1876, ka tū a Hoani hei Mema Paremata mō Te Hauāuru. Kua whai wāhi a Hoani i roto i rūnanga o te kāwanatanga o Hōri Kerei. I a ia i te Whare Pāremata, he tapatahi ia ki te tautoko i ngā kaupapa a te Māori, engari i tōmuri āna mahi nā tana kore e āta mōhio ki te reo Pākehā, engari he mate tērā i pā ki te nuinga o ngā mema Māori. Nō te 1879, ka heke iho a Hoani i tana tūranga mema mō Te Hauāuru, ka noho ki Hōterene, ā, nō muri iho, ki Pārāwai.

Nō te hūnga o Tarawera maunga i te 10 o ngā rā o Pipiri, 1886, ka mitikia te whenua e ngā āheihei o te rangi, ka ngaro kau atu te oranga o Ngāti Tūhourangi. Kāhore kau he kai mā te iwi, mā ō rātou kararehe, ā, ka kino te noho o te iwi. Ka rere rātou ki Whakarewarewa, ki Ōhinemutu. Nā Hoani Nahe rāua ko Wīrope Hōterene Taipari i tuku whenua ki a rātou, ngaki kai ai ki reira. Kei Tairua aua whenua.

Ka mate a Hoani i te tau 1894 i a ia e noho ana ki Pārāwai, ki te whare o Wīrope Hōterene Taipari. 

## Herenga whakapapa
* Ngāti Maru
* Ngāti Tamaterā
* Ngāti Whanaunga
* Ngāti Hauāuru
* Ngāti Te Aute
* Ngāti Kotinga

## Tirohia hoki
*Hotunui
*Marutūāhu

## Tohutoro
*A. Ballara, 'Nahe, Hoani', *Ngā Tāngata Taumata Rau 1870-1900*. Wellington: Te Tari Taiwhenua, Bridget Williams Books, 1994:58-61.
* Biography: Mita Taupopoki. *The Story of Tarawera, The Landscape Renovator* URL:www.anheizen.com/biographies/index.php?content=mita.php. Accessed 24.05.2006.
Akepiro

Ko ***Akepiro*** te ingoa huaota o ētahi mauwha o Aotearoa nō te whānau "Asteraceae", ko *Olearia* te momo. Ko ngā huaota atu anō o taua momo:
*akeake
*akiraho
*arorangi
*hangatare
*heketara
*keketerehe
*tanguru
*tete-a-weka
*tupare
Mereana Mokomoko

Ko **Mereana Mokomoko** he wahine nō ngā tatai rangatira o Ngāti Awa, i te Rohe o Toi. Ka puta tōna rongo i te tau 1878, i tana mārenatanga ki a Wīrope Hōterene Taipari, he rangatira nō Ngāti Maru. Ko te wharenui a Hotunui i hangā hei taonga tuku ki a rāua nā te iwi o Mereana. 

## Tohutoro
*A. Ballara *Taipari, Eruini Heina 1889/1890? - 1956*  Dictionary of New Zealand Biography. URL: https://web.archive.org/web/20100604221640/http://www.dnzb.govt.nz/
*Layne Harvey, 'Ngāti Awa', *Te Ara - the Encyclopedia of New Zealand*. URL: www.TeAra.govt.nz/NewZealanders/MaoriNewZealanders/NgatiAwa/mi
*Hirini Moko Mead, 'Apanui, Wēpiha', Ngā Tāngata Taumata Rau 1870-1900. Wellington: Te Tari Taiwhenua, Bridget Williams Books, 1994:1-3.
Rakaia

Ko **Rakaia** he awa ki Waitaha, ki Te Wai-pounamu, Aotearoa. E noho ana te tāone e kīa nei ko Rakaia ki te taha tonga o te awa.
Te Kooti

Ko **Te Kooti** (Te Kooti Arikirangi Te Tūruki),  ? - 1893, nō Rongowhakaata; he ngārahu, he toa, he matakite, he kaihanga whakapono. Ko ōna mātua ko Hōne Te Rangipātahi rāua ko Tūrākau. He uri whakaheke ia nō Rongowhakaata rāua ko tana wahine matua, ko Tūrāhiri, he wahine nō ngā tātai rangatira o Ngāti Maru.

I whānau a Te Kooti ki te Pā-o-Kahu, i runga ake o te hāpua o Awapuni i Tūranganui-a-Kiwa (Poverty Bay). Ko te kōrero a ētahi, ka whānau ia i te tau 1814; ēngari kei ngā pukapuka te kōrero, e 35 ōna tau i te tau 1866, i a ia e mauhereheretia ana ki Wharekauri. Nā reira, nō te tau 1831 kē pea ia i whānau ai.

I a Arikirangi e kuraina ana ki te kura mīhana a Te Wiremu (William Williams) i te Whakatō, ka tino mātau ia ki ngā Karaipiture. E toru ōna ingoa - ko Arikirangi, ko Te Kooti, ko Te Tūruki. E ai ki te Te Kerēhi (T. S. Grace), ko ia te tamaiti māia rawa atu o taua kura mīhana; nō Dandeson Coates, nō te hēkeretari o te Rōpū Hāhi Mihingare (Church Missionary Society) i Ingarangi, tērā ingoa a Te Kooti. Ko Te Tūruki, te ingoa o tana matua whāngai he ingoa anō mōna. Ki ngā Pākehā, ko Rikirangi tonu. Ko tā Te Kooti i tuhi ai hei ingoa mōna, ko Te Kooti Te Tūruki.

## Hoto ki waho

## Tohutoro
*A. Ballara et al., 'Te Kooti Arikirangi Te Tūruki', *Ngā Tāngata Taumata Rau 1760-1869*. Wellington: Te Tari Taiwhenua, Allen & Unwin, 1990.
Te Atua Mou E

Ko **''Te Atua Mou E** '' te ngaringari-a-te motu o ngā Kuki Airani.

Kua tuhia tēnei waiata nā Turakarakia A. Meremere (arā Tom Davis) rāua ko tāna wahine ko Pā Terito Tepaerzu ariki, i te tau 1979.

## Tirohia hoki
*Reo Māori Kuki Airani
Reo Māori Kuki Airani

Ko **te reo Māori Kuki Airani** te tino reo o ngā Kuki Airani. 

## Ngā reo o ngā moutere
E ono ngā reo o ngā moutere:
* Ko te reo o Rakahanga-Manihiki 
* Ko te reo o Tongareva 
* Ko te reo o ngā Ngaputoru 
* Ko te reo o Aitutaki 
* Ko te reo o Rarotonga 
* Ko te reo o Mangaia 

Ko te reo o Pukapuka, he reo anō tērā. E tata ana ki te reo o Hāmoa. He pērā pea i tana pātatanga ki ngā moutere o Hāmoa, otirā ki Tokerau (Tokelau), engari, he āhua ōrite ngā whakatakotoranga ki ngā reo o Ngā Kūki 'Airani (reremahi: pū tohu wā + tūmahi + tāhu/kaimahi - Ka + wano + au = Ka haere au). 

## Te wakapū me te whakahua
Tekau mā iwa ngā reta o te wakapū Māori Kuki Airani. 
* Tekau ngā pūare: ā, a, ē, e, ī, i, ō, o, ū, u. He roa ngā reta tohutō. 
* E iwa ngā pūkati: ng, m, n, k, p, t, r, v ,  (te ngoto). Ko te ngoto he pū e ahu mai ana i te korokoro.
Kāhore he ngoto o ngā reo o Tongareva, o Manihiki hoki. Ka whakamahia kētia i reira te reta "h".

## Tirohia hoki
*Te Atua Mou E
*Kuki Airani
Kuki Airani

Ko ngā **Ngā Motu Kūki** (*Kūki ‘Āirani*) he whenua i Te Moana-nui-a-Kiwa. I haere mai tēnei ingoa i te ingoa nō Kāpene Kuki. Ko *Ipukarea* tētahi atu ingoa nō taua whenua i te reo Māori Kuki Airani. Ko "te whenua tupu" te tikanga o tēnei kupu i te reo Māori nō Aotearoa.

E tekau mā rima ngā moutere o ngā Kuki Airani.

I te pae tonga: 
* Aitutaki; 
* Mangaia; 
* Rarotonga; 
* Manuae. 
* Ngaputoru, he rōpū o ngā moutere e toru nei: Atiu, Mauke, Mitiaro,
* Takutea.

I te pae tokerau: 
* Manihiki;
* Nassau; 
* Palmerston; 
* Tongareva; 
* Pukapuka; 
* Rakahanga; 
* Suwarrow.

## Tirohia hoki
* Te Atua Mou E
* Reo Māori Kuki Airani

## Tohutoro
Kirikiriroa

Ko **Kirikiriroa** (ko **Hamilton** i te reo Pākehā) te taone nui o te takiwā o Waikato.

## Tāngata (te kautenui o te tau 2018)
**Taupori:** 160,911 

**Mātāwaka:** Pākehā/Ūropi 63.6%, Māori 23.7%, Āhia 18.5%

**Whenua whānau:** Aotearoa 73.1%

**Hāhi:** Karaitianatanga 34.3%, Hinitū 3.6%, Muhirama 2.2%, kaore 46.5%

## Kupu tautoko
Pire

He **pire** tētahi pepa hei rāpopoto, hei whakamārama i ngā tikanga whakahaere e pā ana ki tētahi kaupapa e hiahiatia ana e te kāwangatanga, e tētahi atu rōpu rānei, te whakaū hei ture o te motu. Ka tautohetia te pire e te Pāremata i mua i te whakaturetanga; ka whakaae te Pāremata, ka haina te Kāwana Tianara, ā, ka whakamanatia taua pire hei ture.

## Ngā tuhinga o ētahi o ngā pire hou
*Te Kete o te Wānanga 2004-2006 - (He utukore te tiki mai)
*Pire Kaupapa Māori (No. 55-1)
*Mana Tangata (Ture Kotahi mō te Katoa) Pire Whakatikatika, (No. 60-1)
*Pire Whakakore i ngā Tikanga o te Tiriti (No. 66-1)

### Hoto ki waho
*Ngā pire hōu katoa
Mihiwaka

Ko **Mihiwaka** he maunga e tū ana ki te taha o te tāone o Ōtepoti. Ki ētahi , ko Mihiwaka te ingoa tūturu o te paeroa kē, ā, ko te ingoa o te maunga ko Kapukataumahaka. Ki te nuinga, ko Mihiwaka te ingoa i tapaina ai ki tētahi puke mā runga i te huarahi mai i Kōpūtai ki Waitete.
Te Papa-i-oea

Ko **Te Papa-i-oea** (ko **Palmerston North** i te reo Pākehā), te tāone nui o Manawatū-Whanganui, i te takiwā e kīa nei ko te Manawatū-Whanganui. Ko 'Palmerston North' tōna ingoa i te reo Pākehā.

E ai ki te kautenui o te tau 2018, e 84,639 te taupori o Te Papa-i-oea. Mai i te kautenui o te 2013, e 4,560 te pikinga ake o te tokomaha tāngata.

## Āhuarangi

## Tāngata (te kautenui o te tau 2018)
**Taupori:** 84,639

**Mātāwaka:** Pākehā/Ūropi 75.9%, Māori 18.7%, Āhia 12.0%

**Whenua whānau:** Aotearoa 78.8%

**Reo:** Ingarihi 95.9%, Māori 4.4%, Rotarota o Aotearoa 0.9%

**Hāhi:** Karaitianatanga 35.9%, kaore 49.6%

## Kupu tautoko
Ngātoro-i-rangi

Ko **Ngātoro-i-rangi** he tohunga rongonui nō runga i Te Arawa waka , nāna i takahi whenua mai i te Awa o te Atua ki Tongariro, kātahi ka heria mai te ahi tupua mai i Hawaiki ki Aotearoa nei, nāna i tū ki te koekenga o te maunga. *He tupuna he tupua he atua!*.
Mošovce

Ko **Mošovce** (taupori:1380 ) he tāone o Horowākia. He maha ngā whare tawhito o reira, i reira hoki te whare i whānau mai ai tērā o ngā uri rongonui nō Horowākia, a Ján Kollár.

## Taiwhanga whakaatu

Image:Kastielmosovce.jpg|Ko te whare o te kīngi - Mošovce
Image:Kostolmosovce1.jpg|He hāhi - Mošovce
Image:Kostolmosovce2.JPG|He hāhi - Mošovce
Image:Kaplnka-Mosovce.jpg|He hāhi - Mošovce
Image:Dom-Mosovce.jpg|Te āhua o ngā whare o mua - Mošovce

Image:Mosovce.jpg|He pākai - Mošovce
Image:Vlajka-Mosovce.jpg|He hāki - Mošovce
Image:Map_slovakia_mosovce.png|Mošovce - Horowākia
Image:Mapa-Mosovce.png|Mošovce


## Hoto ki waho

* www.mosovce.sk (reo Horowākia)
* pārongo tūruhi (reo Pākehā)
* mō Mošovce (reo Pākehā)
Tangata whenua

Ko te **tangata whenua** ngā tāngata, ngā iwi rānei, e whai pānga ana ki tētahi whenua, ki tētahi rohe rānei.
Papua Nūkini

Ko **Papua Nūkini** he whenua i Te Ao-o-Kiwa, he moutere nui rawa ake hoki, e noho whakararo ana i Ahitereiria. Ko ētahi o ngā moutere marara, moutere itiiti o Papua Nūkini e nohoia ana e ngā iwi Porinīhia, pērā ki ngā iwi o Takuu. He kina he moni i Papua Nūkini.
Te Rarawa

Ko **Te Rarawa** he iwi kei te Te Tai-tokerau e noho ana, i Te Ika-a-Māui. Ko ngā waka ko Māhūhū, ko Māmari, ko Kurahaupō, ko Ngātokimatawhaorua, ko Ruakaramea, ko Tinana.
Aotearoa Tuatahi

Ko **Aotearoa Tuatahi** he rōpū tōrangapū no Aotearoa. Ka mōhiotia whānuitia āna mahi whakahē i ngā ture manene, i te Tiriti o Waitangi hoki. Nā Winitana Pita te rōpū i whakaū i te 1993, ko ia tonu te kaihautū o nāianei. E ai ki ētahi, ki te kore a Winitana, ka ngaro haere a Aotearoa Tuatahi.

## Kaupapa
I te pōtitanga o 2002, e toru ngā kaupapa matua o Aotearoa Tuatahi:
# he whakaheke i ngā manene e tae mai ana, mēnā ehara aua manene nō Ūropi
# he ārai i te taihara, he whakaroa i ngā whiu
# he whakaheke i ngā moni e utua ai mō ngā mahi e pā ana ki te Tiriti o Waitangi. 

## Tīmatanga
Ka puta a Aotearoa Tuatahi hei rōpū tōrangapū i te 1993, i mua i te pōtitanga o taua tau. Ko Winitana Pita te mema Pāremata mō Tauranga, ā, he minita mō ngā Māori o mua/ I whakarerea a ia te rōpū Nahinara, he tautohetohe nōna ki ngā kaihautū o Nahinara. Ka wikitoria a Winitana i te pōtitanga, ka mau ki tana turu mō Tauranga.

I taua pōtitanga tonu, ka wikitoria a Tau Henare i te turu mō Te Tai-tokerau, te tuarua o ngā turu o Aotearoa Tuatahi. Nō te pōtitanga o 1996, ka whiwhi a Aotearoa i te 13% o ngā pōti, ā, kia 17 ō rātou turu. E rima ngā mema Māori o Aotearoa Tuatahi — Henare (te kaihautū tuarua o te rōpū), rātou ko Tukuroirangi Morgan, ko Rana Waitai, ko Tu Wyllie ko Tuariki John Delamere — arā ngā "Tight Five". 

I te pōtitanga o 2005, ka āhua hinga a Aotearoa Tuatahi. Ka whiwhi rātou i te 5.72% o ngā pōti, kia toru noa iho ngā turu. Ka hinga hoki a Winitana i Tauranga, ka wikitoria a Bob Clarkson o Nahinara kē. Ka haere kē a Winitana ki te Pāremata hei mema o te rārangi. Nō te 2005, ko ēnei ngā mema Pāremata o Aotearoa Tuatahi:
# Winitana Pita
# Peter Brown
# Brian Donnelly
# Ron Mark
# Doug Woolerton 
# Barbara Stewart 
# Pita Paraone 

Nā Aotearoa Tuatahi rāua ko Reipa i whakatauria tētahi kirimana whakahaere kāwanatanga, me te aha, ka tū a Winitana hei Minita mō te Manatū Aorere.

## Ngā tari i mau ai
* Kaihautū i te Pāremata: 
** Winitana Pita, 1993–
* Kaihautū tuarua i te Pāremata:
** Tau Henare, 1993–1998
** Peter Brown, 1998–2009
** Tracey Martin, 2011–2015
** Ron Mark, 2015–2018
** Fletcher Tabuteau, 2018–
* Kaihautū rōpū:
** Doug Woolerton, 1993–2005
** Dail Jones, 2005–

## Hoto ki waho
* Aotearoa Tuatahi (reo Pākehā)
Tūheitia Paki

Ko **Tūheitia Paki** te Kīngi Māori mai i te tau 2006 tae noa ki te tau 2024. Ko ia te tama mātāmua o Te Arikinui Te Atairangikaahu, te Kuīni Māori mai i te 1966. I pānuitia ia hei Kīngi i te tangihanga mō Te Atairangikaahu, nō te 21 o ngā rā o Here-turi-kōkā, 2006. Kāhore anō tana taitara hou kia pānuitia, engari ko te āhua nei, he rerekē ki tō tana whaea, 'Te Arikinui'.http://www.nzherald.co.nz/section/story.cfm?c_id=1&objectid=10397574

I whānau mai ai ia nō te 21 o ngā rā o Paenga-whāwhā i te 1955; kātahi kua mate i te 30 o ngā rā o Here-turi-kōkā, 2024. I kuraina ia ki te Kura o Rākaumanga i Rāhui Pōkeka, ki te Kāreti o Hato Tīpene hoki. Ko te Makau Ariki Te Atawhai tana hoa rangatira. E toru ā rāua tamariki: ko Whatumoana, ko Korotangi, ko Ngāwai Hono I Te Pō Paki. I mua i tana kīngitanga, ko Tūheita Paki te kaitohutohu tikanga mō Tainui ki te Wānanga o Aotearoa ki Rāhui Pōkeka. I te 30 o Akuhata 2024, i mate a Kingi Tuheitia i te ono tekau ma iwa ona tau i a ia e ora ana i te pokanga ngakau. 

## Tohutoro
**New Zealand Herald*, 16 Here-turi-kōkā 2006, wh.A5
*''New Zealand Herald'': New Maori monarch takes throne

## Kupu tautoko
Poutokomanawa

He rua ngā tikanga o **poutokomanawa**:

*Ko te pou matua o tētahi wharenui
*Ko te poutokomanawa o Ngā Puhi
Rārangi marae

He rārangi tēnei o ngā marae o Aotearoa.

## Te Ika-a-Māui

*Rārangi marae o Te Tai-tokerau
*Rārangi marae o Tāmaki-makau-rau
*Rārangi marae o Waikato
*Rārangi marae o Te Tai-hauāuru
*Rārangi marae o Hauraki
*Rārangi marae o Te Moana-a-Toi
*Rārangi marae o Te Tai-rāwhiti
*Rārangi marae o Heretaunga
*Rārangi marae o Manawatū-Whanganui
*Rārangi marae o Taranaki
*Rārangi marae o Te Whanga-nui-a-Tara

## Te Wai-pounamu

*Rārangi marae o Te Tai-o-Aorere
*Rārangi marae o Tauihu
*Rārangi marae o Te Tai-poutini
*Rārangi marae o Waitaha
*Rārangi marae o Ōtākou
*Rārangi marae o Murihiku

## Takiwā motuhake

*Rārangi marae o Wharekauri

## Tirohia hoki
* Rārangi iwi
* Rārangi waka
Lili'uokalani

Ko **Liliuokalani** te kuīni whakamutunga o Hawaii. Ko ōna ingoa tawhito ko Lydia Kamakaeha, ko Lydia Kamakaeha Paki rānei. I ētahi wā, i mōhiotia ia hei Lydia K. Dominis.

Nō te 16 Mahuru 1862 i moea e ia a John Owen Dominis, Kāwana o Oahu rāua ko Maui.  Kāhore ō rāua tamariki, he whare ngaro. Nō te matenga o tana tūngane, o Kīngi Kalākaua, i te 17 Kohi-tātea, 1891, ko te ekenga a Liliuokalani ki te torōna hei Kuīni. Nō muri iho mai, ka tahuri ia ki te hanga ture matua hou, he whakakaha ake i ōna mana whakahaere, he whakakaha hoki i te mana pōti o ngā iwi Māori o Hawai'i. Ka riri mai ngā Pākehā i ēnei whakaaro ōna; ka puta i konei te kaupapa whakatū kāwanatanga kē. Ko ngā kaiwhakatupu huka ētahi i pērā ai, i runga i te whakaaro whakamāmā ake ai i te hokohoko huka ki Te Hononga-o-Amerika. Nā John L. Stevens, nā te minita amerika i Hawai'i i taua wā, i tono ngā hēramana nō te kaipuke USS Boston ki uta, tiaki ai i ngā taonga o ngā kamupene amerika.  Ka hinga te Kuīni i te 17 o ngā rā o Kohi-tātea, 1893, ka whakatūria he kāwanatanga hou. Nō te 4 Hōngongoi 1894, ko te whakatūranga o Hawai'i hei whenua tū motuhake, ko Sanford B. Dole te tumuaki.  Mea kau ake, ka puta ngā mihi tautoko a te Kāwanatanga o Amerika. Nō te 1898, ka whakatauria e ngā pāremata e rua o Amerika kia hurihia a Hawai'i hei wāhi o Amerika.

Nō te 1895 tae noa ki te 1896, ka mauhereheretia a Liliuokalani i roto i Iolani, te whare o ngā Kīngi i Honolulu. Nō muri mai, ka puta tana kupu whakarere i te torōna mōna.   
 
He tino kaha a Liliuokalani ki te tito waiata, ki te tuhituhi pukapuka. Kei tana pukapuka, *Hawaii's Story by Hawaii's Queen*, ngā kōrero o tōna whenua tupu.  Ko te waiata rongonui i tito ai ia ko *Aloha Oe*.  Ka mate ia i te tau 1917, he roro ikura. Ka mutu i konei te Kīngitanga o Hawai'i.


Image:Kamehameha I, portrait by James Gay Sawkins.jpg|Kamehameha
Image:Kamehamehaii.jpg|Kamehameha II
Image:Kamehamehaiii.jpg|Kamehameha III
Image:Kamehameha IV, lithograph by Grozelier (cropped).jpg|Kamehameha IV
Image:Kamehamehav.jpg|Kamehameha V
Image:Williamcharleslunalilo.jpg|Lunalilo
Image:Kalakaua, painting by William Cogswell, Iolani Palace.jpg ‎ .jpg|Kalakaua
Image:Liliuokalani.jpg|Liliuokalani


 
## Hoto ki waho
* Kuīni Liliuokalani  (reo Pākehā)

## Tohutoro

* Liliuokalani, *Hawai'i's Story by Hawai'i's Queen*, ISBN 0804810664
* Helena G. Allen, *The Betrayal of Liliuokalani: Last Queen of Hawaii 1838-1917*, ISBN 0935180893
Savai'i

Ko **Savai'i** te motu nui rawa atu i te whenua o Hāmoa. Mo nga Hāmoa, ko tētahi ingoa mo tenei motu, ko **Salafai.** 

He 43,103 (2006) nga tangata e noho i roto o te motu katoa. E tu Savai'i whakatehauāuru, pe tekau nga maero, ki te motu o Upolu. E noho nga tangata katoa i o ratou papakainga. I roto o Hāmoa, ko te whaka Hāmoa (*fa'a Samoa*) te wairua me nga mea mauri o nga tangata whenua. He tapu nga kaumatua. Ko *matai* te kupu i te reo Hāmoa mo nga ariki o nga kainga. 

Ko Salelologa te taone nui, e tu i te takutai rāwhiti. Te papakainga o Falealupo te Rārangi Huringa Wā o te Ao, ā, koia te kāinga hauāuru rawa atu i Hāmoa.

I taua wā, i nga tau i te timatanga o 1900, nā timata te motuhaketanga Mau a Pule ki Savai'i i te papakainga o Safotulafai. Ko Lauati Namulau'ulu Mamoe tētahi o ngā toa rangatira o te Mau a Pule. Ko te wā o tana matenga ko te tau 1915 ki te motu o Tarawa. 

## Takiwā tōrangapū
He 11 nga takiwā tōrangapū i roto o Hāmoa katoa, e 6 i roto o Savai'i me 5 i te motu o Upolu me nga motu iti'iti ētahi atu.
Nga takiwā tōrangapū e 6 kei te raki o Savai'i, ko Fa'asaleleaga, Gaga'emauga, Gaga'ifomauga, Palauli, Satupa'itea me Vaisigano.

## Whakaahua


File:Savai'i coastal scenery palm trees & sea, Falealupo village, Samoa 1.JPG|I te tai o Falealupo
File:Child leaning down to take a drink of water at the Mata o le Alelo fresh water pool, Matavai village, Savai'i, Samoa 2009.JPG|Te tamariki i te waipuna Sina & the Eel, Matavai
File:Va'a canoe, Matavai village, Savaii, Samoa MS.JPG|*Paopao* waka ama
File:Savaii Village 1, Samoa, Polynesia.JPG|Papakainga
File:Samoa - Savaii - Taga Blowholes00.jpg|Lava blowholes, Taga
File:Samoan taupou girl 1896.jpg|*Taupou* 1896
File:Fale on Manono Island.jpg|*Faleo'o*, beach fale
File:Church 2, Matavai village, Savaii, Samoa.JPG|Whare karakia ki Safune


 

## Tohutoro
Hikurangi

E rua ngā maunga o Te Ika-a-Māui, Aotearoa, e mōhiotia nei ko **Hikurangi**:
*Ko Hikurangi (Tai-rāwhiti) he maunga ki te Tai-rāwhiti 
*Ko Hikurangi (Tai-tokerau) he maunga, he tāone hoki ki te Tai-tokerau
Whakaheke ngaru

Ko te **whakaheke ngaru** he tākaro tino tawhito o Te Moana-nui-a-Kiwa. Kua hipa pea te 4000 tau i tīmata ai ngā tāngata o Porinīhia ki te whakaheke ngaru i runga papa rākau. 

## Ki Hawai'i
I te taenga o ngā tūpuna ki Hawai'i, (400 AD), i hangaia ngā papa kia roa ake. I tino ngākaunui rātou ki tēnei tākaro, tāne mai, wāhine mai, tamariki mai, rangatira mai. I mīharo rawa atu ngā Pākehā tae tuatahi atu ki Hawai'i i tō rātou kitenga i te hanga nei e whakahaere pērā ana. Tae noa ki ngā tau whakatuwhera o te rautau tekau mā iwa, ruarua noa iho te hunga o Hawai'i i te mahi tonu. Engari ka mau aua ruarua i ki ērā o ngā mahi a ō rātou tūpuna.

## Ki Aotearoa nei
Ahakoa ko ngā Hawai'i ngā tino tohunga ki ēnei mahi, he tākaro i whakahaerea e ngā iwi katoa o Te Moana-nui-a-Kiwa. I Aotearoa nei, i whakaheke ngaru ngā tūpuna o te Māori; ko tō rātou tikanga takahi ngaru he waka, he kōpapa, he pōhā, tae noa atu ki ō rātou ake tinana noa iho. I riri ngā mihinare i tō rātou taenga tuatahi mai ki Aotearoa, he whakaaro tō rātou he hara te mahi a ngā Māori ki te whakaheke ngaru he iti noa iho nga kākahu. Koia rā i ngaro haere ērā mahi. 

I te tau 1907 nā George Freeth te tākaro nei i mau ki Karapōnia. I te 1911 nā Duke Kahanamoku, nā te toa o te ao i ngā Taumāhekeheke o te Ao ki te kauhoe, i whakaatu tēnei mahi i reira. I whakaaturia e ia tēnei mahi ki Ahitereiria i te tau 1914, ki Aotearoa i te tau 1915. 

Kāore i roa, ka puta ngā kaiwhakahaere whakaheke ngaru ki ngā takutai moana o Aotearoa. Tae noa ki ngā tau 1950 i tae mai te tokorua nō Karipōnia, a Rick Stoner rāua ko Bing Copeland kimi ngaru nunui ai. Kātahi anō ka kitea i i te one i Pīhā ā rāua kōpapa 'Malibu'; nā ēnei momo kōpapa i taea ai te hunga whakaheke ngaru te hōkai ngaru. Nō muri mai, i tino mahia te mahi whakaheke i konei. 

I ngā tau tīmatanga o ngā tau 1960 e 300 ngā kaiwhakaheke ngaru i Niu Tīreni. Ināianei, tata ana ki te 240,000. E ai ki ngā tatauranga a te Kōmihana ā Hillary, he nui kē atu te hunga whakaheke ngaru i te hunga purei whutupōro, 75,000 te nui atu i ngā mea purei whutupōro. 

## Hoto ki waho
* Tai awatea: te mahi whakahere ngaru

## Tohutoro
* Finney, Ben and James Houston (1996). *Surfing - A History of the Ancient Hawaiian Sport*. San Francisco: Pomegranate Artbooks
* Pearson, Kent (1979). *Surfing Subcultures of Australia & New Zealand*. University of Queensland Press
* Williamson, Luke (2000). *Gone Surfing - The Golden Years of Surfing in New Zealand, 1950-1970*. Tāmaki-makau-rau: Penguin Books
Hīrangi

Ko **Hīrangi** te papakāinga o Ngāti Tūrangitukua hapū o Ngāti Tūwharetoa. E tū ana tēneki marae ki Waipapa, kei raro tonu i te marumaru o Pihanga maunga, e piri tata ana ki te tāone o Tūrangi. 

Kua tapaina te whenua nei i nga hihi o te rangi  e ārohirohi mai ana ki te onepū i Waitahanui, arā ki te taha o te awa o Tongariro. Ko Waitahanui te pā tawhito o te hapū matua o Tūrangitukua arā ko Ngāti Te Aho.

I nga tau whakamutunga o te rautau 1800 ka hūnuku te hapū a Ngāti Te Aho ki wāhi kē, ko ētehi ki Tokaanu, ko ētehi ki Waiotaka, ko ētehi ki Hīrangi.
 
I whakatūria te wharepuni a Tūwharetoa i te Aupouri i te tau 1908,  ko te tohunga whakairo ko Tūterangi Whakamakaka, he tangata nō Te Teko. Tekau pea ngā tau kia hanga kia oti, ā, kua tuwhera i te tau 1917. 

Ko Te Aroha te wharekai, he mea hou i whakatūria i te tau 1988 ko Rangikaiamokura Hetet o Ngati Tūrangitukua te tohunga i whakairo.
Ōtākou

Ko **Ōtākou** he takiwā ki te tonga o Te Wai-pounamu, Aotearoa. 

E ai ki te kautenui o te tau 2018, e 225,186 te taupori o Ōtākou. Mai i te kautenui o te 2013, e 22,716 te pikinga ake o te tokomaha tāngata.

## Tāone
* Ko Ōtepoti te tāone nui o reira.

* Aramoana
* Areketānara
* Balclutha
* Cromwell
* Kaitangata
* Karitane
* Moeraki
* Mōmōna
* Mosgiel
* Ōmarama
* Ōwaka
* Palmerston
* Pounawea
* Pūrākaunui
* Queenstown
* Ranfurly
* Roxburgh
* Te Oha-a-Maru
* Waitati

## Kūrae
* Taiaroa

## Maunga
* Tititea

## Awa
* Kakanui
* Kawarau
* Manuherikia
* Matau
* Pomahaka
* Taieri
* Waikouaiti
* Waipahi
* Waipori
* Waitahuna
* Waitaki

## Roto/moana
* Hawea
* Dunstan (Roto)
* Roxburgh (Roto)
* Mahinerangi
* Waihola
* Wakatipu
* Wanaka

## Kupu tautoko

## Hoto ki waho

* Kaunihera o te rohe (reo Pākehā)
* Ngā kōrero o mua mō Ōtākou (Wikipedia Pākehā)
E Ihowa Atua

Ko **E Ihowa Atua ** te ngaringari a te motu o Aotearoa. 

## Ko ngā kupu
E rima ngā whiti o te waiata nei. Nā Thomas Bracken ngā kupu pākehā i tuhituhi i ngā tau 1870. Nō te tau 1876, ka tū tētahi whakataetae ki te titonga o te rangi; mā te toa e whiwhi i te tekau pauna, me te tekau herengi. Nā John Joseph Woods te rangi; nāna i tuhituhi i te ahiahi i tae mai ai te rongo mō te whakataetae nei. Nō te tau 1848, ka pau te manatārua ki ngā kupu reo Pākehā.



**E Ihowa Atua**
Pūkawa

Ko **Pūkawa** (38:56.2S, 175:23.1E) he whanga kei te tahataha hauāuru o Taupō moana i te rohe o Ngāti Tūwharetoa. I reira i te tau 1857, ka whakatūria a Pōtatau Te Wherowhero hei Kīngi Māori e te rūnanga o ngā rangatira o ngā iwi o Aotearoa.

## Manunui-a-Ruakapanga
Ko Manunui-a-Ruakapanga tētahi marae hou kei Pūkawa i whakatuwheratia i te 18 o ngā rā o Whiringa-rangi, 2006. I reira ko Tuheitia Paki, te Kīngi Māori hou.

## Hoto ki waho
*Māhere: Pūkawa
*Whakaahua: ngā Kīngi Māori
*Marae: pānui
*Ripoata nā TVNZ

## Tohutoro
* Cowan, James; R. E. Owen. *The New Zealand Wars: Volume I (1845–64): A History of the Maori Campaigns and the Pioneering Period*. (Chapter 16, The Māori King).  URL: New Zealand Electronics Text Center (2006-10-16).
* Newswire: Thousands Expected At New Pukawa Marae. URL: newswire.co.nz (2006-11-18).